Detsember 2024

Detsember 2024, kroonika.

2024. aasta detsember algas pühapäeval ja lõppes 31 ööpäeva hiljem teisipäeval.

1. detsember
Euroopa Liidus astus ametisse von der Leyeni teine komisjon.
Rumeenias toimusid parlamendivalimised.
Guineas Nzérékoré linnas asuval jalgpallistaadionil toimunud rüseluses hukkus vähemalt 56 inimest.

3. detsember
Lõuna-Korea president Yoon Suk-yeol kuulutas välja sõjaseisukorra. Parlament hääletas öösel sõjaseisukorra maha ning president teatas ka ise mõni tund hiljem, et sõjaseisukord tühistatakse.

4. detsember
Prantsusmaa parlament avaldas umbusaldust peaminister Michel Barnier'le. Päev hiljem astus Barnier peaministri ametikohalt tagasi.

5. detsember
Süüria mässulised hõivasid Ḩamāh' linna ja kurdi võitlejatest koosnevad Süüria Demokraatlikud Jõud (SDF) Deir ez-Zori riigi idaosas.

6. detsember
Rumeenia konstitutsioonikohus tühistas Rumeenia presidendivalimiste esimese vooru tulemused, kuna luureandmete kohaselt oli Venemaa mõjutanud valimistulemusi."Rumeenia kohus tühistas presidendivalimiste esimese vooru tulemused". err.ee. Vaadatud 22.12.2024

7. detsember
Pariisi Jumalaema kirik taasavati pärast 2019. aastal toimunud tulekahjule järgnenud rekonstruktsioonitöid.

8. detsember
Süüria opositsioonijõud tungisid riigi pealinna Damaskusesse. President Bashshār al-Asad põgenes koos perega Venemaale.

11. detsember
Süüria ajutise peaministri ametisse asus senine Idlibi kuberner Mohammed al-Bashir.

14. detsember
pisi|180px|Lõuna-Korea parlamendi spiiker Woo Won-shik kirjutamas alla presidendi tagandamisresolutsioonile
Lõuna-Korea parlament hääletas selle poolt, et riigi president Yoon Suk-yeol vabastatakse ametist 3. detsembril väljakuulutatud sõjaseisukorraga kaasnenud segaduse tõttu. Parlamendi 300 liikmest hääletas 204 presidendi tagandamise poolt ning 85 hääletas vastu. Kolm jäi erapooletuks, kaheksa häält tühistati."Lõuna-Korea parlament tagandas presidendi". maailm.postimees.ee. 14.12.2024. Vaadatud 22.12.2024

15. detsember
Mosambiigi rannikul maabus tsüklon Chido, mis oli päev varem nõudnud Mayotte'il vähemalt 35 inimelu ning nõudis Mosambiigis ja Malawis veel kokku 133 inimelu.

17. detsember
Vanuatu pealinna Port Vilat tabas 7,3-magnituudiline maavärin, mis nõudis vähemalt 12 inimelu.

20. detsember
Saksamaal Magdeburgis sõitis jõuluturul auto rahva sekka. Hukkus viis ja sai vigastada üle 200 inimese.

21. detsember
pisi|left|150px|Kristrún Frostadóttir
Islandi peaministrina astus ametisse Kristrún Frostadóttir.
Brasiilias Minas Geraisi osariigis põrkasid kokku buss, auto ja autorong. Õnnetuses hukkus 41 inimest.

22. detsember
Brasiilias Tocantinsi ja Maranhão osariigi piiril kukkus kokku Tocantinsi jõge ületav sild. Hukkus 11 inimest.

25. detsember
Azerbaijan Airlinesi lend 8243: Azerbaijan Airlinesi reisilennuk Embraer E190AR purunes hädamaandumisel Kasahstanis Aktau rahvusvahelise lennujaama juures. 62 pardal viibinud inimesest hukkus 38.
2024. aasta Estlink 2 vahejuhtum

27. detsember
Lõuna-Korea presidendi kohusetäitja Han Duck-soo tagandati ametist."Lõuna-Korea parlament tagandas presidendi kohusetäitja". err.ee. 27.12.2024. Vaadatud 30.12.2024

29. detsember
 Gruusia president Mihheil Kavelašvili vannutati ametisse, kuid opositsioon ja senine president Salome Zurabišvili uut riigipead valimistulemuste võltsimisele viidates ei tunnista."Kavelašvili andis Gruusia presidendi ametivande. Zurabišvili: minu lahkumisega kaob ka legitiimsus". delfi.ee. 29.12.2024. Vaadatud 4.1.2025
 Horvaatias toimus presidendivalimiste esimene voor.
 Jeju Airi lend 2216: Lõuna-Koreas Muani rahvusvahelises lennujaamas paiskus reisilennuk Boeing 737-800 maandumisel välja vastu betoontara ja plahvatas. Lennuki pardal viibinud 181 inimesest pääses eluga vaid kaks."Lõuna-Koreas hukkus lennuõnnetuses 179 inimest". err.ee. 29.12.2024. Vaadatud 30.12.2024 See oli kõige ohvriterohkeim Lõuna-Korea pinnal toimunud lennuõnnetus.
 Tšaadis toimusid esimesed parlamendivalimised pärast 2011. aastat. Valimiste tulemusena säilitas erakond Mouvement Patriotique du Salut parlamendis enamuse. Opositsiooniparteid boikoteerisid valimisi.

 Viited 

 12